Wen: ŉ Valentynsdag-bederf met vleuelklaviereFoto: Cocoparisienne/Pixabay.com Salon- en klaviermusiekliefhebbers kan uitsien na ŉ onvergeetlike klavier-extravaganza by die Brooklyn-teater. Sommige aanhangers van salonmusiek was bevoorreg genoeg om die uitvoering reeds tydens die regstreekse RSG-uitsending in November 2014 te beleef. Komplimente oor hierdie hoogs suksesvolle poging het bly instroom en die teater was genoop om ŉ heruitvoering te oorweeg. Dié skouspel kan vanjaar weer op die verhoog van die Brooklyn-teater beleef word. Die program is spesiaal deur Willem Vogel ontwerp en begin met twee hande op een klavier en bou geleidelik op tot 16 hande en vier klaviere. ŉ Verfrissende keurspel van gewilde klavierwerke sorg vir ŉ inspirerende ervaring wanneer agt puik Suid-Afrikaanse pianiste hulle besondere talente ten toon stel. Die program vir vanjaar se extravaganza sluit ou gunstelinge sowel as ŉ splinternuwe repertorium in, asook indrukwekkende verwerkings van geliefde werke van ou meesters en opwindende nuwelinge. Twee ekstragroot vleuelklaviere word met trots geborg deur WS Pianos. Die extravaganza vind plaas op Donderdag 14 Februarie om 19:00 en Sondag 17 Februarie om 15:00. Kaartjies kos tussen R180 en R310 en is beskikbaar by die teater by 012 460 6033 asook aanlyn by Ticket Space. Agt gelukkige lesers kan elkeen ŉ dubbelkaartjie wen na die klavier-extravaganza by die Brooklyn-teater. Wenners word per e-pos in kennis gestel. Die kompetisie sluit Woensdag 13 Februarie om 08:00.